Source: http://republicanii.ro/sport/17228-echipa-de-baschet-masculin-a-csm-ploiesti-la-un-pas-de-desfiintare.html
Timestamp: 2019-07-19 03:30:43+00:00

Document:
Echipa de baschet masculin a CSM Ploiesti, la un pas de desfiintare! - Republicanii
Vineri, 19 iulie 2019 - 6:29:35
Promovată, la finalul sezonului trecut, în Liga Naţională, echipa de baschet masculin a Clubului Sportiv Municipal Ploieşti este la un pas de desfiinţare. Motivul este, ca şi în cazul handbalului, cel ştiut: s-au acumulat restanţe de peste trei luni la jucătorii aflaţi sub contract, iar sportivii cu care s-au făcut înţelegeri pentru Liga Naţională nu pot fi chemaţi pentru reunirea lotului tot din raţiuni financiare. Reluarea pregătirilor era stabilită pentru data de 1 august, dar iată că, după mai bine de trei săptămâni, nu există premise pentru ca echipa să înceapă pregătirile, prezenţa în Liga Naţională fiind mai degrabă puţin probabilă în acest moment.
În cursul zilei de astăzi, coordonatorul secţiei de baschet a clubului, Dacian Vanc, a trimis un memoriu pe adresa Primăriei Ploieşti, în care a avertizat asupra pericolului iminent: desfiinţarea echipei, cu menţiunea că sportivii vor da instituţia în judecată şi, mai mult ca sigur, îşi vor recupera banii!
Iată ideile principale din memoriul depus la Primărie:
„De mai bine de 3 luni de zile, jucătorii Secţiei de Baschet, antrenorii şi coordonatorul sunt într-o situaţie critică deoarece nu şi-au primit drepturile salariale, nu au condiţii propice de antrenament-pregătire, precum şi cantonament centralizat în vederea începutului noului sezon...
Nu înţelegem cum, pentru un ONG despre care nu se ştie absolut nimic, factorii importanţi de decizie ai Ploieştiului convoacă şedinţă de îndată pentru a încerca soluţionarea problemelor ONG-ului în regim de urgenţă, iar pentru aproape peste 200 de sportivi şi antrenori ai CSM care aparţin şi se identifică cu oraşul Ploieşti nu este convocată nici măcar o şedinţă pentru a găsi o rezolvare, o soluţionare legală în sensul deblocării şi intrării în normalitate a acestui club care încă reprezintă Ploieştiul...
De aceea vă somăm pe această cale convocarea unei şedinţe până cel târziu 30 august 2016 cu toţi factorii de decizie ai municipiului Ploieşti pentru a soluţiona şi a găsi o cale temeinic legală a situaţiei Secţiei de Baschet a CSM Ploieşti şi implicit a întregului club de care aparţinem.
De asemenea, ţinem să vă atenţionăm şi asupra faptului că jucătorii Secţiei de Baschet sunt ţinuţi legaţi de contracte de preste 3 luni de zile, ei nemaiavând şansa de a mai evolua pe parcursul sezonului 2016-2017. În cazul în care nu veţi dori să daţi o rezolvare pozitivă a cererilor noastre, vă rugăm să vă asumaţi public desfiinţarea Secţiei de Baschet CSM Ploieşti, iar din respect pentru jucători să anunţaţi acest demers.
În cazul în care veţi opta pentru această ultimă soluţie toţi jucătorii şi antrenorii CSM Ploieşti vor acţiona în instanţă Primăria Ploieşti pentru a-şi recupera drepturile”.
Startul Ligii Naţionale este stabilit pentru data de 19 septembrie, atunci când CSM Ploieşti ar urma să joace în Sala „Olimpia” cu Dinamo Bucureşti.
Start fals pentru selecţionata Prahova-Muntenia: 1-2 cu Anglia! (Update)
Update: În al doilea meci al zilei, South Region Russia – Vojvodina (Serbia) 4-3 (3-2), golurile fiind marcate de Parakhin (2), Obernibesov (32 penalti, 47), Kartashov (35), respectiv Erak (21), Simikić (27), Savić (78). Selecţionata Prahova-Muntenia a debutat cu o înfrângere în turneul...

References: CSM 
 CSM 
 CSM 
 CSM 
 CSM 
 CSM